CELEX: 32020D1774
Language: lt
Date: 1606176000000
Title: Politinio ir saugumo komiteto sprendimas (BUSP) 2020/1774 2020 m. lapkričio 24 d. kuriuo pratęsiamas Europos Sąjungos patariamosios misijos Centrinės Afrikos Respublikoje (EUAM RCA) vadovo įgaliojimų terminas (EUAM RCA/1/2020)

2020 11 27   
               
               
                  LT
               
               
                  Europos Sąjungos oficialusis leidinys
               
               
                  L 398/22
               
            
         POLITINIO IR SAUGUMO KOMITETO SPRENDIMAS (BUSP) 2020/1774
         2020 m. lapkričio 24 d.
         kuriuo pratęsiamas Europos Sąjungos patariamosios misijos Centrinės Afrikos Respublikoje (EUAM RCA) vadovo įgaliojimų terminas (EUAM RCA/1/2020)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2019 m. gruodžio 9 d. Tarybos sprendimą (BUSP) 2019/2110 dėl Europos Sąjungos BSGP patariamosios misijos Centrinės Afrikos Respublikoje (EUAM RCA) (1), ypač į jo 8 straipsnio 1 dalį,
         atsižvelgdamas į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     pagal Sprendimo (BUSP) 2019/2110 8 straipsnio 1 dalį Politinis ir saugumo komitetas (PSK), laikantis Europos Sąjungos sutarties 38 straipsnio, yra įgaliotas priimti atitinkamus sprendimus, susijusius su Europos Sąjungos BSGP patariamosios misijos Centrinės Afrikos Respublikoje (EUAM RCA) politine kontrole ir strateginiu vadovavimu jai, be kita ko, sprendimą paskirti misijos vadovą;
                  
               
                     (2)
                  
                  
                     2019 m. gruodžio 17 d. PSK priėmė Sprendimą (BUSP) 2019/2189 (2), kuriuo EUAM RCA vadovu nuo 2019 m. gruodžio 9 d. iki 2020 m. gruodžio 8 d. buvo paskirtas Paulo SOARES;
                  
               
                     (3)
                  
                  
                     pagal 2020 m. liepos 30 d. Taryba priėmė Sprendimą (BUSP) 2020/1131 (3), kuriuo EUAM RCA buvo pradėta vykdyti 2020 m. rugpjūčio 9 d.;
                  
               
                     (4)
                  
                  
                     Sąjungos vyriausiasis įgaliotinis užsienio reikalams ir saugumo politikai pasiūlė pratęsti EUAM RCA misijos vadovo Paulo SOARES įgaliojimų terminą nuo 2020 m. gruodžio 9 d. iki 2021 m. gruodžio 8 d.,
                  
               PRIĖMĖ ŠĮ SPRENDIMĄ:
         
            1 straipsnis
            Europos Sąjungos BSGP patariamosios misijos Centrinės Afrikos Respublikoje (EUAM RCA) vadovo Paulo SOARES įgaliojimų terminas pratęsiamas iki 2021 m. gruodžio 8 d.
         
         
            2 straipsnis
            Šis sprendimas įsigalioja jo priėmimo dieną.
            Jis taikomas nuo 2020 m. gruodžio 9 d.
         
         
            Priimta Briuselyje 2020 m. lapkričio 24 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (1)  OL L 318, 2019 12 10, p. 141.
         
            (2)  2019 m. gruodžio 17 d. Politinio ir saugumo komiteto sprendimas (BUSP) 2019/2189 dėl Europos Sąjungos BSGP patariamosios misijos Centrinės Afrikos Respublikoje (EUAM RCA) vadovo skyrimo (EUAM RCA/1/2019) (OL L 330, 2019 12 20, p. 51).
         
            (3)  2020 m. liepos 30 d. Tarybos sprendimas (BUSP) 2020/1131, kuriuo pradedama Europos Sąjungos BSGP patariamoji misija Centrinės Afrikos Respublikoje (EUAM RCA) (OL L 247, 2020 7 31, p. 16).